Diari Oficial de la Generalitat Valenciana


Sumari del DOGV 244, del 18-04-1985 (1985/804138)

REIAL DECRET 303/1985 de 23 de gener, sobre traspàs a la Comunitat Valenciana de funcions i serveis en matèria de Fundacions benèfiques i laborals.
---------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1985/01/23/303/dof/vci/html**

### Dades del document

Número de DOGV
:   244

Data del DOGV
:   18-04-1985

Secció del DOGV
:   DISPOSICIONS GENERALS

Número del document
:   1985/804138


Data del document
:   23-01-1985

Organisme emissor
:   Presidència del Govern

Tipus de document
:   Reial decret

Reial Decret 303/1985, de 23 de gener, sobre traspàs a la Comunitat Valenciana de funcions i serveis de l'Administració de l'Estat en matèria de Fundacions benèfiques i laborals.  
El Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Comunitat Valenciana.   
Segons que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta adoptà, en la reunió del dia 27 de juny de 1983, l'acord d'efectuar traspassos en matèria de Fundacions benèfiques i laborals, la virtualitat pràctica de l qual exigeix l'aprovació del Govern mitjançant Reial Decret.   
En atenció d'aquests motius, en compliment del que disposa el número 2 de la disposició transitòria quarta de l'Estatut d'Autonomia de la Comunitat Valenciana, a proposta dels Ministres de Treball i Seguretat Social i d'Administració Territorial, i amb la deliberació prèvia del Consell de Ministres del dia 23 de gener de 1985,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, pel qual es transfereixen funcions de l'Estat en matèria de Fundacions benèfiques i laborals a la Comunitat Valenciana i s'hi traspassen els corresponents serveis i institucions i mitjans personals, materials i pressupostaris, necessaris per a exercir-les.   
Article 2.n  
1. Conseqüentment, són traspassades a la Comunitat Valenciana les funcions a què fa referència l'acord inclòs com a Annex I en aquest Reial Decret, i els béns, els drets i les obligacions i el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i les condicions que s'hi especifiquen.   
2. L'Annex II d'aquest Reial Decret recull les disposicions legals afectades pel present traspàs.   
Article 3.r  
Els traspassos a què fa referència aquest Reial Decret tindran efectivitat a partir del dia que indica l'acord de la Comissió Mixta esmentada, sense perjudici que el Ministeri de Treball i Seguretat Social produesca, fins l'entrada en vigor d'aquest Reial Decret, els actes administratius necessaris per al manteniment dels serveis en el mateix règim i funcionament que tenien al moment de l'adopció de l?acord que és transcrit com a Annex I d'aquest Reial Decret.   
Article 4.t   
1. Els crèdits pressupostaris que figuren detallats en les relacions 3.2 com a "baixes efectives" en els Pressuposts Generals de l'Estat seran donats de baixa en els conceptes d'origen i transferits pel Ministre d'Economia i Hisenda als conceptes habilitats en la Secció 32, destinats a finançar els serveis assumits per les Comunitats Autònomes, una vegada siguen tramesos al Departament esmentat per part de l'Oficina Pressupostària del Ministeri de Treball i Seguretat Social els certificats de retenció de crèdits, per tal de donar compliment al que disposa la Llei de Pressupostos Generals de l'Estat vigent.   
Article 5.è   
Aquest Reial Decret estrarà en vigor el mateix dia en què sigla publicat al "Boletín Oficial del Estado".   
Madrid, a 23 de gener de 1985.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que, en la sessió del Ple de la Comissió Mixta celebrada el dia 27 de juny de 1983, fou adoptat acord sobre transferències a la Comunitat Valenciana de les funcions i dels serveis de l'Estat en matèries de Fundacions benèfiques i laborals, en els termes que seguidament s'expressen:   
A) Referència a les normes constitucionals, estatutàries i legals en què s'empara la transferència.   
La Constitució, en l'article 148,1,20, estableix que les Comunitats Autònomes podran assumir competències en matèria d'Assistència Social.   
D'altra banda, l'Estatut d'Autonomia de la Comunitat Valenciana estableix en l'article 31.23 i 24 que pertoca a la Comunitat Valenciana competència exclusiva en matèria de Fundacions de caràcter benèfico-assistencial i similars, que desenvolupen principalment llurs funcions a la Comunitat Valenciana, així com en matèria d'assistencia social.   
Sobre la base d'aquestes previsions constitucionals i estatutàries, és procedent d'efectuar ja en aquest camp traspassos de funcions i serveis d'aquesta mena, completant així el procés.   
B) Funcions de l'Estat que assumeix la Comunitat Autònoma i identificació dels serveis que s'hi traspassen.   
Es traspassen a la Comunitat Valenciana, dins el seu àmbit territorial, en els termes del present Acord i dels Reials Decrets i restants normes que ho facen efectiu i siguen publicades en el "Boletín Oficial del Estado", les següents funcions que estava realitzant l'Estat corresponents a les Fundacions benèfiques i laborals que desenvolupen principalment llurs funcions a la Comunitat Valenciana.   
En el termini de tres mesos comptats a partir de la data de la publicació del present acord en el "Boletín Oficial del Estado", es farà públic el llistat de Funcions, i mentrestant restaran encomanades les funcions de tutela sobre aquestes al Protectorat del Govern en la Beneficència particular, exercides pel Ministeri de Treball i Seguretat Social a través de la Direcció General d'Acció Social.   
Les funcions que desenvolupen llurs funcions, principalment, fora de la Comunitat Valenciana hauran de expressar-ho així, en el termini de trenta dies naturals des de l'acabament de l'anterior termini. Amb tal efecte hauran de sol·licitar llur inclusió davant del Registre del Ministeri de Treball i Seguretat Social.   
C) Funcions que es reserva l'Administració de l'Estat.   
Romandran en el Ministeri de Treball i Seguretat Social les següents funcions que té legalment atribuïdes:   
a) La tutela de les Fundacions que no desenvolupen llurs funcions a la Comunitat Valenciana.   
b) L'alta inspecció.   
c) Qualsevol altra que li corresponga segons la normativa vigent i que no siga inherent a les competències assumides per la Comunitat Autònoma o que, essent-ho, no haja donat lloc al corresponent traspàs, si s'escau.   
D) Funcions en què han de concórrer l'Administració de l'Estat i la de la Comunitat Autònoma i formes cle cooperació.   
El Ministeri de Treball i Seguretat Social i la Comunitat Valenciana d'acord amb els mecanismes que en cada cas s?indiquen, desplegaran les funcions següents:   
1. L'Administració de l'Estat facilitarà a la Comunitat Autònoma informació sobre les Fundacions benèfiques i laborals que li afecten.   
2. La Comunitat Valenciana, per la seua banda, facilitarà a l'Administració de l'Estat informació sobre les Fundacions benèfiques i laborals inscrites. A tal efecte, el Registre competent trametrà al del Ministeri de Treball i Seguretat Social còpia diligenciada del Estatuts de les Fundacions inscrites i de les modificacions d'aquests, així com un resum de les restants inscripcions que hi practiquen.   
3. La Comunitat Valenciana subministrarà a l'Administració de l'Estat les dades bàsiques necessàries per a l'elaboració de les estadístiques d'interés general relatives a les funcions i serveis traspassats, en la forma requerida per a la integració i coordinació amb la resta de la informació estadística d'àmbit estatal. Per la seua banda l'Administració de l'Estat subministrarà a les Comunitats Autònomes les informacions estadístiques que siguen d'interés per a la Comunitat.   
E) Béns, drets i obligacions de l'Estat que són traspassats.   
1. Seran traspassats a la Comunitat Valenciana els béns de l'Estat que es recullen a l'inventari detallat en la relació adjunta número 1, on queden indentificats els immobles afectats pel traspàs. Aquests traspassos seran formalitzats segons el que estableix la disposició transitòria quarta de l'Estatut d'Autonomia i altres disposicions en cada cas aplicables.   
2. En el termini d'un mes des de la publicació del Reial Decret que aprova aquest Acord, seran signades les corresponents actes de lliurament i recepció de mobiliari, equip i material inventariable.   
F) Personal adscrit als serveis que són traspassats.   
1. El personal adscrit als Serveis traspassats i que és referenciat nominalment en la relació adjunta núm. 2 passarà a dependre de la Comunitat Valenciana en els termes legalment previstos per l'Estatut d'Autonomia i d'altres normes aplicables en cada cas, i en les mateixes circumstàncies que específica la relació adjunta i amb el seu número de Registre de Personal.   
2. La Subsecretaria del Ministeri de Treball i Seguretat Social notificarà als interessats el traspàs i la nova situació administrativa, només que el Govern aprove aquest acord per Reial Decret. Igualment, hom trametrà als òrgans competents de la Comunitat Valenciana una còpia certificada de tots els expedients d'aquest personal traspassat, i dels certificats d'havers, referits a les quantitats acreditades durant 1983, i l'Administració de l'Estat procedirà a modificar les plantilles orgàniques i pressupostàries en funció dels traspassos efectuats.   
3. Els llocs de treball dels Serveis Centrals afectats per la valoració definitiva del cost efectiu han estat inclosos en la relació corresponent als traspassos en matèria d'assistència i serveis socials.   
G) Llocs de treball vacants que són traspassats.   
No n'hi ha.   
H) Valoració definitiva de les càrregues financeres dels serveis traspassats.   
H.1. El cost efectiu que, segons la liquidació del pressupost de despeses per a 1983, correspon als serveis que es traspassen a la Comunitat és, amb caràcter definitiu, de 7.668 milers de pessetes, segons detall que figura en la relació número 3.1. No existeixen taxes o altres ingressos afectes a la prestació d'aquests serveis.   
H.2. Els recursos financers que són destinats a sufragar les despeses originades per l'acompliment dels serveis que s?hi traspassen durant l'exercici de 1984 comprendran les dotacions. següents:   
 Milers de pessetes  
Assignacions pressupostàries per a la   
cobertura del funcionament dels serveis  
(llar detall apareix en la relació 3.2) 8.170,87  
 Total 8.170,87  
H.3. El cost efectiu, que figura detallat en els quadres de valoracions 3.1, serà finançat en els exercicis futurs de la forma següent:   
H.3.1. Transitòriament, fins que l'esmentat cost no siga computat per a calcular el percentatge de participació en els Tributs de l'Estat, mitjançant la consolidació en la Secció 32 dels Pressupostos Generals de l'Estat dels crèdits relatius als distints components del cost efectiu, pels imports que s'hi indiquen, susceptibles d'actualització pels mecanismes generals previstos en cada Llei de Pressupostos:   
a) Costos bruts:  
 Crèdits en milers  
 de ptes. 1983  
Despeses de personal 7.321  
Despeses de funcionament 347  
Inversions per a conservació, millora i  
substitució ---  
 Finançament net 7.668  
H.3.2. Les possibles diferències que es produesquen durant el període transitori a què fa referència l'apartat H.3.1, respecte del finançament dels serveis traspassats, seran objecte de regulació al tancament de cada exercici econòmic mitjançant la presentació dels comptes i estats justificatius corresponents davant una Comissió de liquidació, que serà constituïda en el Ministeri d'Economia i Hisenda.   
1) Documentació i expedients dels serveis que són traspassats.   
El lliurament de la documentació i els expedients dels serveis traspassats s'efectuarà en- el termini d'un mes, comptador des de la publicació del Reial Decret pel qual siga aprovat aquest acord. La resolució dels expedients que es troben en tramitació' s'efectuarà segons que preveu l'article 8.é del Reial Decret 4015/1982, de 29 de desembre.   
J) Data d?efectivitat del traspàs.   
El traspás de funcions i serveis amb els mitjans corresponents, objecte d'aquest acorda tindrà efectivitat a partir del dia I de gener de 1985.   
I perquè conste, expedim aquesta certificació de Madrid estant, el 27 de juny de 1983.-Els Secretaris de la Comissió Mixta, el Sr. Gonzalo Puebla de Diego i la Sra. Blanca Blanquer i Prats.   
ANNEX II  
Disposicions legals afectades per la present transferència  
Instrucció de 14 de març de 1889 per a l'exercici del protectorat del Govern en la Beneficència particular, i Reial Decret de la mateixa data pel qual s'aprova l'esmentada instrucció.   
Reial Decret de 29 d'agost de 1923 sobre alineació d'immobles no harmonitzats de les Fundacions benèfico-particulars i de caràcter mixt.   
Reial Decret de 28 de maig de 1928 sobre dret de preferència dels arrendataris en supòsits d'alineació de finques.   
Decret de 26 de juny de 1935 sobre permuta de béns immobles.   
Decret 476/1982, sobre autorització a Entitats per a concertar préstecs hipotecaris o pignoraticis.


Còpia Permalink ELI